Pakaža (upė)
Pakaža (port. Rio Pacajá) – upė šiaurės rytų Brazilijoje, Paros valstijoje; dešinysis Amazonės (jos deltos atšakos Paros) intakas. Prasideda retai gyvenamose vietose į vakarus nuo Parakanano indėnų teritorijos. Teka į šiaurę, labai vinguriuoja, nuo vidurupio smarkiai išplatėja. Žemupyje patenka į salų ir protakų labirintą. Drauge su Anapu upe sudaro vieną iš Paros ištakų (ties Portelu). Didžiausi intakai – Uriuana, Aratau. Baseinas gana retai apgyvendintas. Aukštupyje prie upės įsikūręs Pakažos miestas.